P-klubi

Vuosijuhlien tanssiharjoitukset klo 17 alkaen Turku-salissa
2022-10-24 17:00 (Europe/Helsinki) | Turku-sali, Rehtorinpellonkatu 4A, Turku, Finland
Onko vanhojen tansseissa opitut askeleet ruosteessa? Haluatko päästä loistamaan tanssitaidoillasi vuosijuhlien parketilla? Jos vastasit kyllä, niin tässä on sinulle oiva tilaisuus tulla harjoittelemaan tansseja rennossa seurassa!
Vuosijuhlilla tanssittavia tansseja, kuten valssia, tangoa sekä foxia, on mahdollista tulla opettelemaan maanantaina 24.10. klo 17.00 alkaen Turku-saliin (Rehtoripellonkatu 4A, 2. krs.). Mukaan tarvitset vain avoimen mielen.

Haluatko hallitukseen klo 18.00 toimistolla ja Proffan kellarissa
2022-10-25 18:00 | Toimisto, Rehtorinpellonkatu 4B, Turku, 20500, Finland
Kiinnostaako sinua hallitustoiminta? Haluatko olla mukana kehittämässä klubilaista toimintaa? Tule kuulemaan lisää hallituspesteistä toimistolle & Proffan kellarin kabinettiin tiistaina 25.10. klo 18 alkaen!

Yhdistyksen hallituksen ja toimijat valitsee 24.11. pidettävä syyskokous, jossa paikalla oleva jäsenistö päättää miten pestit täytetään

Jakaudumme pestien mukaan toimistolle sekä Proffan kellarin kabinettiin, jotta kaikki halukkaat mahtuvat paikalle. Paikalla on kaikkien 13 hallituspestin lisäksi P-klubin toimijat: Walpon päätoimittajat, ISHA:n, Holin, Thy:n sekä Indexin edustajat. Tule siis matalalla kynnyksellä tutustumaan hallitustoimintaan!
HUOM! Iltaan osallistuminen ei sido vielä mihinkään

P-klubin väittelyilta klo 18.00 toimistolla
2022-10-26 18:00 | Toimisto, Rehtorinpellonkatu 4B, Turku, 20500, Finland
Nyt on tullut aika harjoittaa retorisia taitojanne, sillä 26.10. klo 18.00 P-klubi kokoontuu toimistolla väittelyillan nimissä!
Illan aikana selviää kuka on klubin paras oraattori, ja tämä henkilö saa suuren kunnian lisäksi kiertopalkinnon koristelemaan asuntoaan. Mikäli väitteleminen jännittää voi myös tulla pelkästään yleisöön seuraamaan mehukasta keskustelua.
Väittelyn aiheet ovat kevyitä ja liikkuvat laidasta laitaan, ja niihin pääsee vaikuttamaan tapahtumaa edeltävissä päivystyksissä. Tule siis päivystykseen ehdottamaan parhaat/hauskimmat ideasi.
Tapahtuma on täysin päihteetön, ja paikan päällä on tarjolla pientä purtavaa.

SF Futsal klo 15.00 Educariumin liikuntasalissa
2022-10-27 15:00 | Educarium, Assistentinkatu 5, Turku, 20014, Finland
P-klubi ja SF-Klubben järjestävät syksyn odotetuimman urheilutapahtuman, kun joukkueet taistelevat jälleen vuosittaisesta futsalmestaruudesta. Onko uusi aikakausi syntynyt ja jatkaako klubi hallitsevana mestarina vai palaako SF-klubben takaisin mestariksi viime vuoden tappion jälkeen?
Tule siis torstaina 27.10. Educariumiin taistelemaan tai kannustamaan omiasi suuressa mittelössä! Ottelua voi seurata myös SF-klubbenin instagram-livestä. Kamppailu alkaa kello 15.00, peliajan pituus on 2×20. Ottelu pelataan normaalein futsal-säännöin.
Ottelun jälkeen pidetään epäviralliset jatkot Proffan kellarissa klo 18:00, jossa voidaan käydä läpi ottelun epäselviä tilanteita ja lopulta todeta, että tuomari on puusilmä.

Mitä: P-klubi vs. SF-Klubben Futsal + jatkot
Missä: Educariumin liikuntasali, josta Proffan kellari.
Milloin: Torstaina 27.10. klo 15.00 – 15.45

YOV:n keskusteluilta klo 18.00 alkaen Toimistolla
2022-10-31 18:00 | Toimisto, Rehtorinpellonkatu 4B, Turku, 20500, Finland
Tervetuloa keskustelemaan Yliopistovalmennuksen tulevaisuudesta 31.10. klo 18.00 P-klubin toimistolle! Kiinnostuneilla klubilaisilla on nyt mahdollisuus tulla ilmaisemaan mielipiteensä Yliopistovalmennuksen jatkosta. Keskusteluiltaan voi osallistua matalalla kynnyksellä!

Vuosijuhlien askartelu klo 17 alkaen toimistolla
2022-11-01 17:00 | Toimisto, Rehtorinpellonkatu 4B, Turku, 20500, Finland
Ennen vuosijuhlia on aika virittäytyä tunnelmaan vujuaskartelun merkeissä. Tervetuloa toimistolle valmistelemaan vujujen ja silliksen visuaalista ilmettä sekä fiilistelemään vujuviikon tunnelmaa!

Nähdään toimistolla 1. marraskuuta klo 17!

P-klubi XLVII
2022-11-04 18:00
Tervetuloa viettämään Turun yliopiston Politiikan tutkimuksen klubi ry:n 47. vuosijuhlia perjantaina 4.11. Kårenille (Hämeenkatu 22). Juhlallisuudet alkavat kutsuvieraille tarkoitetulla cocktail-tilaisuudella kello 18.00. Pääjuhla alkaa samassa rakennuksessa kello 19.00. Pääjuhlan jälkeen bussit kuljettavat juhlakansan jatkoille Kirkkotielle noin klo 00.30 alkaen. Jatkoille ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen paikkaan X. Bussikuljetus sillikselle lähtee Assarin ullakon edestä (Rehtoripellonkatu 4 A) tasan kello 10.00. Olethan ajoissa paikalla, sillä bussit eivät odota!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan suoraan sähköpostitse festikset@gmail.com.

P-klubin vuoden 2023 TOSU-ilta klo 17.00 toimistolla
2022-11-07 17:00, 2022-11-09 17:00 | Toimisto, Rehtorinpellonkatu 4B, Turku, 20500, Finland
Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana.

Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 24. marraskuuta. Toivomme, että kiinnostuneet tulevat paikalle toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.

Tervetuloa suunnittelemaan P-klubin toimintaa vuodelle 2023!

Syksyn liikuntaekskursiolla luvassa värikuulasotaa!
2022-11-08 17:30
Kauan odotettu liikuntaekskursio järjestetään jälleen! Nyt on ainutlaatuinen mahdollisuus kokea paintball elämys pohjoismaiden suurimmalla sisäpeliareenalla, jossa tilaa on 1500 neliön verran. Kaupunkitaisteluareenalta löytyy linja-autoja, kerrostaloja sekä aidot savutehtosteet. Kuulia on käytössä rajattomasti. Ammu niin paljon kuin ehdit!

Tapahtuma järjestetään tiistaina 8.11. osoitteessa: Kairiskulmantie 16, 20760 Piispanristi. Peliaikaa on 1,5h. Mukaan mahtuu nopeimmat 23 henkilöä. Tapahtuma on päihteetön.

Ilmoittautuminen alkaa huomenna 19.10. klo 12.00. Lisätietoja tapahtumasta sekä ilmoittautumisen löydätte liikuntaekskursion

MITÄ: P-klubin liikuntaekskursio
MISSÄ: Pohjoismaiden suurimmalla sisäpeliareenalla (Kariskulmantie 16, 20760 Piispanristi)
MILLOIN: Tiistaina 8.11. kello 17.30
MITÄ MAKSAA: Vain 25 €

Rapusitsit kello 19:00 alkaen @K
2022-11-10 19:00
SF-klubben ja P-klubi pääsevät vuosien tauon jälkeen sitsaamaan yhdessä 10.11.! Näitä legendaarisia sitsejä et halua jättää välistä, ilmoittaudu kuitenkin nopeasti, paikkoja on rajattu määrä!

Ilmoittautuminen alkaa 27.10. kello 12:00 (aikaisempia ei hyväksytä!) ja päättyy 3.11. kello 12:00
Linkki ilmoittautumiseen löytyy Facebook-tapahtumasta.

MITÄ: Rapusitsit
MILLOIN: 10.11. kello 19:00, ovet 18:30
MISSÄ: K, lisätietoa lähempänä
MITÄ MAKSAA: 13€/15€
MIKSI: P-KLUBI <3 SF-KLUBBEN

P-klubin työelämäilta klo 19 alkaen Pub3 salissa
2022-11-15 19:00 - 21:00 | Publicum, Assistentinkatu 7, 20500, Finland
Se tulee taas – perinteinen P-klubin työelämäilta! Syksyn hämärtyessä ja iltojen kylmetessä on jälleen aika päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työelämästä.

Työelämäilta järjestetään Publicumilla salissa Pub3 tiistaina 15.11. klo 19 alkaen.

Aiempien vuosien tapaan tapahtuma toteutetaan speed dating -muotoisena. Opiskelijoista muodostetaan ryhmiä, jotka kiertävät illan aikana keskustelemassa yksitellen jokaisen alumnin kanssa. Näin opiskelijat pääsevät kyselemään alumneilta juuri niitä asioita, jotka heitä askarruttavat ja kiinnostavat työllistymisessä ja työelämässä. Tämän jälkeen tarjolla on pientä syötävää ja juotavaa ja opiskelijoilla on mahdollisuus jatkaa keskustelua alumnien kanssa.

Viimeinen ehtoollinen fukseille klo 18 Turku-salissa
2022-11-16 18:00 - 20:00 | Turku-sali, Rehtorinpellonkatu 4A, Turku, Finland
Fuksisyksy on edennyt loppupuolelle, mikä tarkoittaa, että virallinen tuutorointikin lähenee vääjäämättä loppuaan – kasteet on saatu, haalarit ansaittu ja syksyn koettelemukset kostettu. Me tuutorit haluamme kuitenkin vielä kerääntyä yhteen viettämään iltaa teidän fuksien kanssa Viimeisen ehtoollisen merkeissä!

Ehtoollista vietetään Turku-salissa keskiviikkona 16.11. klo 18–20. Luvassa on pientä (salaista) ohjelmaa, syötävää ja rentoa illanviettoa. Tapahtuma on päihteetön, mutta halutessaan iltaa voi jatkaa Proffan kellarissa.

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

Rallien jälkeen iltaa jatketaan virallisessa P-Lex tapahtumassa, josta infoa lisää myöhemmin

Ilmoittautuminen tehdään pareissa, joten etsithän itsellesi myös rallikaverin! Huom. toinen parin jäsen ilmoittaa molemmat!
Ilmoittautuminen aukeaa ma 14.11. kello 14 Kide-appissa!

P-Lexien alkuralli kello 18:00 alkaen Kirkkotiellä
2022-11-22 18:00 | Lex Kirkkotie, Kirkkotie 15-19, Turku, 20540, Finland
Tapahtumaan ilmoittaudutaan pareittain, joista muodostetaan paikan päällä 4 hengen ryhmät. Näissä ryhmissä kilpaillaan erilaisissa hauskoissa lajeissa ja illan päätteeksi kruunataan alkurallin paras tiimi!

P-Lexit kello 22:00 alkaen Fortessa!
2022-11-22 22:00 | Forte, Kristiinankatu 8, Turku, Varsinais-Suomi, Finland
Lex ja P-klubi pääsevät taas yhdessä näyttämään miten juhlitaan, kun Forte avaa ovensa sini-puna-haalarikansalle!

MITÄ: P-LEXIT
MISSÄ: Forte
MILLOIN: 22.11. klo 22:00 alkaen
KUI PAL: 3€
MIKSI: Koska ikoninen tapahtuma

P-klubin sääntömääräinen syyskokous klo 16.00 Turku-salissa
2022-11-24 16:00 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!

Kokouksessa käsitellään yhdistyksen sääntömääräiset asiat, kuten hyväksytään vuoden 2023 toimintasuunnitelma, talousarvio sekä valitaan ensi vuoden hallitus ja toimijat. P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.

Viini ja valitus -ilta klo 16.30 toimistolla
2022-11-28 16:30 | Toimisto, Rehtorinpellonkatu 4B, Turku, 20500, Finland
Klubilaiset ja kopot kerääntyvät 28.11. valittamaan syksyn luentokursseista P-klubin toimistolle. Viinin ja valituksen tavoitteena on kerätä palautetta opetushenkilökunnalle ja keskustella myös muista kopoiluun liittyvistä aiheista. Tarjolla on tapahtuman nimen mukaisesti viiniä ja pientä naposteltavaa. Tervetuloa nauttimaan kurjuudesta!

Neighbours From Hell kello 18:00 alkaen toimistolla
2022-11-29 18:00 | Toimisto, Rehtorinpellonkatu 4B, Turku, 20500, Finland
On taas aika juhlia (v)ihastuttavien naapureidemme kanssa, sillä legendaariset Neighbours from Hell -toimistobileet tulevat! Tällä kertaa kekkerit järjestetään Kannan, Kritiikin, ELSAn ja P-klubin voimin 29.11. klo 18 toimistoillamme.

Näissä kekkereissä pääset tutustumaan naapureihisi ja heidän toimistoihinsa. Illan aikana järjestetään myös perinteinen viestikilpailu, joten tule siis siivittämään tai kannustamaan ainejärjestösi voittoon!

MITÄ?: Neighbours From Hell
MISSÄ?: Rehtorinpellonkatu 4B, toimistot
MILLOIN?: 29.11. klo 18 alkaen
MITÄ MAKSAA?: Ei mitään!
PUKUKOODI? Haalarit
MIKSI? Naapurit tutuksi!

P-klubin savipaja klo 15-17.30 Turku-salissa
2022-11-30 15:00 - 17:30 | Turku-sali, Rehtorinpellonkatu 4A, Turku, Finland
Tule rentoutumaan ja askartelemaan P-klubin savipajaan! Savipajassa pääset suunnittelemaan ja toteuttamaan unelmiesi esineen koristamaan asuntoasi.

Savipaja pidetään 30.11. klo 15.00-17.30 Turku-salissa. Osallistuminen maksaa 3 €, ja voit nyt ilmoittautua seuraavan Google Forms -lomakkeen kautta: https://forms.gle/YzPeLtMrrS1kiFPN6
Ilmoittautuminen on auki 20.11. asti.

Pikkujoulusitsit klo 18.00 alkaen Kirkkotiellä
2022-12-03 18:00 | Lex Kirkkotie, Kirkkotie 15-19, Turku, 20540, Finland
Syyslukukauden päättävät pikkujoulusitsit ovat täällä taas! Tule siis yhdessä muiden klubilaisten kanssa juhlistamaan lukukauden päätöstä Kirkkotielle. Jatkot järjestetään Kirkkotiellä ja ovat kaikille avoimet!

P-klubin ja oppiaineiden pikkujoulut klo 17 Kampuskappelissa
2022-12-08 17:00 | Kampuskappeli
Mikä yhdistää opiskelijaa ja professoria? No tietenkin pikkujoulujen kuumeinen odotus! P-klubi järjestää joulukuussa taas perinteiset pikkujoulut, joissa niin jäsenistö kuin oppiaineiden henkilökunta pääsevät nauttimaan toistensa seurasta jouluisten herkkujen ja musiikin ääressä. Saavu siis Kampuskappeliin levittämään joulumieltä!

P-klubin ja SYY-Turun harkkapaneeli Proffan kellarin kabinetissa klo 18.30
2022-12-14 18:30
Pelottaako harkka? Oletko hukassa harkan hakemisen kanssa tai ihan muuten vain elämässä? Haluatko näyttää muille, kuinka hyvin tunnet harkkahaun erinäiset koukerot?
Jos kysymykset resonoivat, suuntaa Proffan kellarin kabinettiin keskiviikkona 14.12. klo 18.30 P-klubin ja SYY-Turun yhteiseen harkkapaneeliin. Paneelissa keskustellaan yleisesti harkkauhausta ja harkassa olemisesta sekä annetaan näihin ensikäden tietoa opiskelijalta toiselle.
Panelisteina toimii SYY-Turun jäsenjärjestöjen opiskelijoita, ja edustettuja harkkapaikkoja löytyy aina sisäministeriöstä ja Turun kaupungista Keskusrikospoliisiin ja Lounais-Suomen poliisilaitokseen.
Saavu siis Proffan kabinettiin täynnä intoa sekä hyviä kysymyksiä!

Kevään jäsenistösitsit
2023-01-31 18:00 - 22:00 | Q-talo, Nummenpuistokatu 2, Turku, Varsinais-Suomi, 20540, Finland
On jälleen aika laittaa haalarit päälle ja juhlia kevätlukukauden alkua yhdessä! Kevään jäsenistösitsit
järjestetään tiistaina 31.1. Q-talolla klo 18.00 alkaen. Ilmoittautuminen alkaa keskiviikkona 18.1. klo
13.00 ja päättyy sunnuntaina 22.1. klo 23.59. Pukukoodina jässyillä toimii tuttuun tapaan haalarit.
Sitsien päätyttyä iltaa jatketaan Night Club Marilynissa, jonne koko jäsenistö on tervetullut.

Pääaineinfo
2023-02-09 15:30 - 17:00 | Turku-sali, Rehtorinpellonkatu 4A, Turku, Finland
Mietityttääkö pääaine? Tuskailetko erikoistumislinjojen valinnan kanssa? Pohditko loikkaamista?
Tervetuloa P-klubin 9.2. fukseille järjestämään pääaineinfoon Turku-saliin. Tapahtumassa kopot ovat paikalla esittelemässä pääaineita, ja vanhemmat opiskelijat esittelevät erikoistumislinjoja tarkemmin. Tapahtuma tarjoaa tarkempaa tietoa tutkinnon rakenteesta ja apua valintojen tekemiseen. Tapahtuma on alkoholiton.

Mitä: Pääaineinfo
Missä: Turku-sali (Yo-talo A)
Milloin: To 9.2. klo 15:30-17:00
Miksi: Apua suuriin valintoihin!
Näytä vähemmän

P-klubin laskiainen
2023-02-21 12:00 - 23:30 | Toimisto, Rehtorinpellonkatu 4B, Turku, 20500, Finland
Olemme lasketelleet aikaan, jolloin P-klubin laskiainen on jälleen ajankohtainen! Tule ja vietä laskiaistiistaita pullan, bingon ja karaoken kera hyvää seuraa unohtamatta. Päivä alkaa pidennetyllä laskiaspäivystyksellä, jossa voit nauttia laskiaispullatarjonnasta sekä Stroh-teen luomasta lämmöstä. Alla päivän tarkempi aikataulu:

Klo 12-16 Laskiaispäivystys
– Tarjolla kylmän talvipäivän pelastavaa Stroh-teetä sekä rakkaudella leivottuja laskiaispullia.
Klo 16-19 Toimistolla hengailua
– Luvassa huikea laskiaisbingo vieläkin huikeammilla palkinnoilla.
Klo 19 –>
– Illalla suuntaamme karaokebaari CocoLocoon nauttimaan hyvästä tunnelmasta ja kauniista karaokesta.

MITÄ: Laskiaispäivystys, laskiaisbingo ja karaoke
MISSÄ: Toimisto ja CocoLoco
Milloin: Tiistai 15.2. klo 12.00 –>

Varainhankintatoimikunta
2023-02-22 17:00 - 19:00 | Toimisto, Rehtorinpellonkatu 4B, Turku, 20500, Finland
Tervetuloa varainhankintatoimikuntaan P-klubin toimistolle 22.2.2023 klo 17 eteenpäin!

Illan tavoitteena on löytää uusia ratkaisuja ja ideoita P-klubin varainhankintaan, ja sitä kautta kehittää varainhankintaa vielä entistäkin paremmalle ja vakaammalle tasolle. Olet tervetullut matalalla kynnyksellä keskusteleman ja ideoimaan kanssamme. Suuntaa siis kohti toimistoa tuona kauniina helmikuisena iltana! Mukana pohtimassa on tietenkin myös muu hallitus. Tarjolla kahvia, keksejä ja varakkaita ideoita.

Tervetuloa!

MISSÄ? P-klubin toimistolla
MITÄ? Money making!
MILLOIN? 22.2. klo 17 eteenpäin
MIKSI? Koska klubille rahaa

Laulunjohtajakoulutus
2023-02-28 18:00 - 20:00 | Toimisto, Rehtorinpellonkatu 4B, Turku, 20500, Finland
Oletko aina halunnut oppia laulunjohtamisen salat ja päästä lumoamaan sitsikansan?

Osallistumalla laulunjohtajakoulutukseen pääset toteuttamaan haaveesi ja oppimaan sitsikulttuurin perinteet sekä laulunjohtajan taidot. Koulutukseen osallistuminen ei vaadi sinulta syvällistä tietoa sitsaamisesta eikä erityistä laulutaitoa, vaan tärkeintä on aito kiinnostus sitsaamista kohtaan! Koulutukseen osallistuminen ei myöskään velvoita toimimaan laulunjohtajana.

Laulunjohtajakoulutus järjestetään P-klubin toimistolla keskiviikkona 28.2. klo 18:00 alkaen Mikko Kohon johdolla. Koulutuksen aikaan tarjolla on myös pientä purtavaa.

Nappaa laulukirja mukaasi ja suuntaa toimistolle oppimaan laulunjohtamisen salat!

POP-toimikunta vol. 1
2023-03-01 17:00 - 18:00 | Toimisto, Rehtorinpellonkatu 4B, Turku, 20500, Finland
Tervetuloa mukaan järjestämään vuoden 2023 POP-päiviä!

Tänä vuonna Politiikan opiskelijoiden päivät palaavat Turkuun, ja ensimmäinen POP-toimikunnan tapaaminen järjestetään keskiviikkona 1.3. klo 17.00 Toimistolla. Toimikunnassa on tarkoitus polkaista tapahtuman suunnittelu käyntiin muun muassa ohjelman, logistiikan, grafiikan, teeman ja varainhankinnan kautta.

Tapahtuma on tarkoitettu kaikille klubilaisille, joita kiinnostaa näyttää kaikille kollegoille, kuinka POP-päivät tulee järjestää. Tarjolla on myös kahvia keksien kera.

https://www.facebook.com/events/727009698996322/?acontext=%7B%22event_action_history%22%3A%5B%7B%22extra_data%22%3A%22%22%2C%22mechanism%22%3A%22left_rail%22%2C%22surface%22%3A%22bookmark%22%7D%2C%7B%22extra_data%22%3A%22%22%2C%22mechanism%22%3A%22calendar_hosting_events_unit%22%2C%22surface%22%3A%22bookmark_calendar%22%7D%5D%2C%22ref_notif_type%22%3Anull%7D

Liikuntaekskursio Megazoneen
2023-03-07 17:00 - 19:00 | Megazone, Eerikinkatu 4, Turku, Finland
Nyt on viimein koittanut kevään liikuntaekskursion aika! Tarkoituksena olisi järjestää kaksi henkeäsalpaavaa lasertaistelua Turun isoimmassa sokkelossa Turun Megazonessa, joka sijaitsee osoitteessa Eerikinkatu 4 eli samassa rakennuksessa keskustan Lidlin ja Hotel Scandic Julian kanssa.

Ekskursio järjestetään tiistaina 7.3 klo 17.15 – 18.10 välisenä aikana. Paikan päällä tulisi olla klo. 17.00, sillä pelaajien tulee kerrata pelin säännöt. Tapahtuman hinta oт 15e/osallistuja.

Pelissä on kolme 6 hengen joukkuetta, mutta mikäli osallistujia on enemmän, voi joukkueetkin olla isompia. Muista siis ottaa kaverin mukaan, niin pääsette samaan joukkueeseen tai kilpailemaan suuremmasta pistesaldosta, jos ei ole vielä selvää kumpi teistä on paita ja kumpi on peppu.

Valitse puolesi ja liittolaisesi huolella. Mikä muu onkaan parempi paikka todistaa, että sinisillä lehvillä on valta Suomessa, kuin Megazonen taistelukentällä. Nähdään siis sokkelossa!
Ilmoittautumislomake: https://docs.google.com/…/1FAIpQLScfBPFIIsrS2QNQ0…/viewform…
